  Виталий Пронин Пекинын тол Олимпиада толон гинэ усьтӥськиз, нош туннэ тодмо ни нырысетӥ медаль басьтӥсьёслэн кузёоссы. Россиысь сборной понна со умой кутскиз. Туспуктэм Ульяна Нигматуллиналэн "ВКонтакте" бамысьтыз Нырысь ик стартэ потӥзы куасэн бызьылӥсь нылъёс – 15 иськемез ортчизы скиалтон амалъя (7,5 классика но 7,5 эркын). Россиысь Наталья Непряева азвесь медаль басьтӥз. 1-тӥ луиз Норвегиысь спортсмен, нош 3-тӥ интые потӥз Австриысь куасэн бызьылӥсь. Отӥяз медаль понна нюръяськонзэс мынӥзы биатлонистъёс. Туннэ вал суро эстафета: Ульяна Нигматуллина, Кристина Резцова, Александр Логинов но Эдуард Лытапов. Кезьыт но тӧло куазь спортсменъёсты трос курадӟытӥз, нош учкисьёсты сюлмаськытӥз. Азьпалан мынӥсьес ялан вошъяськизы, тросэз спортсменъёс штрафной кругъёсы кожазы. Вормисе потӥзы Норвегиысь но Франциысь биатлонистъёс, соос быдэн 3 круг мултэссэ ортчизы. Россиысь спортсменъёс, 1 круг ортчизы, финише куинетӥ вуизы. Тужгес но шумпотоно Можгаысь нылаш понна. Ульяна Нигматуллина ас этапсэ умой бызиз. Ӵошатсконъёс азьланьтӥсько. Хоккеен шудӥсь нылъёс пӧлын Россилэсь данзэ уте Ижын будэм нылаш Мария Печникова. Толон соос Швейцариысь командаез 5:2 лыдын вормизы. Нош туннэ Америкаысь шудӥсьёслы 5:0 келязы. Висёно экран азьын гинэ, ваньмызлы юн тазалык. Валентина Емельянова Теги: медал Олимпиада пекин тол  